b'\n_START_ARTICLE_\nUmor\n_START_PARAGRAPH_\nUmor je kvalificirana oblika uboja. Za umor gre, kadar kdo drugemu naklepno vzame \xc5\xbeivljenje, ob tem pa so podane dolo\xc4\x8dene okoli\xc5\xa1\xc4\x8dine iz 2. odstavka 116. \xc4\x8dlena KZ-1: na grozovit ali zahrbten na\xc4\x8din, iz koristoljubnosti, ma\xc5\xa1\xc4\x8devanja in podobno._NEWLINE_Umor je pravno definiran kot kaznivo dejanje, ki ga \xc4\x8dlovek stori nad drugim \xc4\x8dlovekom in povzro\xc4\x8di njegovo smrt, brez pravnega izgovora in z namenom ga ubiti oz. mu povzro\xc4\x8diti huj\xc5\xa1e telesne po\xc5\xa1kodbe. V ve\xc4\x8dini dr\xc5\xbeav je opredeljen kot najhuj\xc5\xa1i zlo\xc4\x8din, ki se ga kaznuje z najvi\xc5\xa1jo kaznijo, kar jih predvideva zakon. Oseba, ki je storila umor, je morilec/morilka.'